CELEX: 32017D0785
Language: sk
Date: 2017-05-05 00:00:00
Title: Vykonávacie rozhodnutie Komisie (EÚ) 2017/785 z 5. mája 2017 o schválení efektívnych 12-voltových motor-generátorov na použitie v osobných automobiloch s konvenčným spaľovacím motorom ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Text s významom pre EHP )

6.5.2017   
            
            
               SK
            
            
               Úradný vestník Európskej únie
            
            
               L 118/20
            
         VYKONÁVACIE ROZHODNUTIE KOMISIE (EÚ) 2017/785
   z 5. mája 2017
   o schválení efektívnych 12-voltových motor-generátorov na použitie v osobných automobiloch s konvenčným spaľovacím motorom ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 12 ods. 4,
   so zreteľom na vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (2), a najmä na jeho článok 10 ods. 2,
   keďže:
   
               (1)
            
            
               Výrobca Valeo Electrical Systems predložil 21. júla 2016 žiadosť o schválenie funkcie efektívneho generátora 12-voltového štartéra-alternátora i-StARS s remeňovým pohonom ako ekologickej inovácie, ktorá bola posúdená v súlade s článkom 12 nariadenia (ES) č. 443/2009, ustanoveniami vykonávacieho nariadenia (EÚ) č. 725/2011 a technickými usmerneniami k vypracovaniu žiadostí o schválenie inovačných technológií podľa nariadenia (ES) č. 443/2009 a nariadenia (EÚ) č. 510/2011 (3).
            
         
               (2)
            
            
               Z informácií uvedených v žiadosti preukázateľne vyplýva, že boli splnené podmienky a kritériá uvedené v článku 12 nariadenia (ES) č. 443/2009 a v článkoch 2 a 4 vykonávacieho nariadenia (EÚ) č. 725/2011. Navyše žiadosť podporil nezávislý a certifikovaný orgán v overovacej správe vypracovanej v súlade s článkom 7 uvedeného nariadenia. Preto by sa funkcia efektívneho generátora 12-voltového štartéra-alternátora i-StARS s remeňovým pohonom, ktorá je predmetom žiadosti, mala schváliť ako ekologická inovácia.
            
         
               (3)
            
            
               Na základe informácií v aktuálnej žiadosti a vykonávacieho rozhodnutia Komisie (EÚ) 2016/265 (4) a pri zohľadnení skúseností získaných pri posudzovaní žiadostí vzťahujúcich sa na technológie, ktoré prispievajú k zlepšeniu efektívnosti alternátorov v rámci vykonávacích rozhodnutí Komisie 2013/341/EÚ (5), 2014/465/EÚ (6), (EÚ) 2015/158 (7), (EÚ) 2015/295 (8), (EÚ) 2015/2280 (9) a (EÚ) 2016/588 (10) sa uspokojivo a presvedčivo preukázalo, že 12-voltový motor-generátor vykazuje maximálnu hmotnosť 7 kg a minimálna efektívnosť funkcie generátora spĺňa kritériá uvedené v článku 12 ods. 2 nariadenia (ES) č. 443/2009 a zabezpečuje zníženie emisií CO2 o minimálne 1 g CO2/km v súlade s článkom 9 vykonávacieho nariadenia (EÚ) č. 725/2011. V prípade 12-voltového motor-generátora s hmotnosťou nad 7 kg je pri výpočtoch na určenie, či je prahová hodnota zníženia emisií 1g CO2/km dodržaná, potrebné uplatniť hmotnostný opravný koeficient.
            
         
               (4)
            
            
               Je teda vhodné vo všeobecnosti uznať – a v súlade s článkom 12 ods. 4 nariadenia (ES) č. 443/2009 potvrdiť – schopnosť tejto inovačnej technológie znížiť emisie CO2 a poskytnúť všeobecnú skúšobnú metódu na certifikáciu úspor CO2 pri používaní funkcie generátora v efektívnych 12-voltových motor-generátoroch.
            
         
               (5)
            
            
               Výrobca by v záujme certifikácie úspor emisií CO2 dosiahnutých pomocou efektívnych 12-voltových motor-generátorov mal poskytnúť overovaciu správu, v ktorej nezávislý a certifikovaný orgán potvrdí súlad motor-generátora s podmienkami uvedenými v tomto rozhodnutí spolu so žiadosťou o certifikáciu, ktorá bola predložená schvaľovaciemu úradu.
            
         
               (6)
            
            
               Ak schvaľovací úrad zistí, že motor-generátor, ktorý výrobca predstavil, nespĺňa podmienky na certifikáciu stanovené v tomto rozhodnutí, žiadosť o certifikáciu úspor by sa mala zamietnuť.
            
         
               (7)
            
            
               Je vhodné určiť zníženie emisií CO2 dosiahnuté pomocou efektívneho 12-voltového motor-generátora skúšobnou metódou stanovenou v prílohe.
            
         
               (8)
            
            
               Na účely určenia úspor emisií CO2 je potrebné definovať štandardnú technológiu, s ktorou by sa mala porovnať účinnosť efektívneho 12-voltového motor-generátora, ako sa uvádza v článkoch 5 a 8 vykonávacieho nariadenia (EÚ) č. 725/2011. Na základe získaných skúseností je vhodné považovať 12-voltový alternátor so 67 % účinnosťou za štandardnú technológiu.
            
         
               (9)
            
            
               Úspory dosiahnuté pomocou efektívneho 12-voltového motor-generátora možno čiastočne preukázať skúškou uvedenou v prílohe XII k nariadeniu Komisie (ES) č. 692/2008 (11). Konečné celkové úspory na účely certifikácie vozidla vybaveného inovačnou technológiou v súlade s článkom 11 vykonávacieho nariadenia (EÚ) č. 725/2011 by sa preto mali určiť v súlade s článkom 8 ods. 2 druhým pododsekom uvedeného vykonávacieho nariadenia.
            
         
               (10)
            
            
               Na uľahčenie širšieho používania efektívnych 12-voltových motor-generátorov v nových vozidlách by výrobca mal mať aj možnosť predložiť jednu žiadosť o certifikáciu, v ktorej požiada o certifikáciu úspor CO2 dosiahnutých pomocou viacerých rôznych 12-voltových motor-generátorov. Je však vhodné zabezpečiť, aby sa v prípade využitia tejto možnosti použil mechanizmus, ktorý podporuje zavádzanie len tých 12-voltových motor-generátorov, ktoré poskytujú najvyššiu účinnosť.
            
         
               (11)
            
            
               Na účely určenia všeobecného kódu ekologickej inovácie, ktorý sa má používať v príslušnej dokumentácii typového schválenia podľa príloh I, VIII a IX k smernici Európskeho parlamentu a Rady 2007/46/ES (12), by sa mal stanoviť individuálny kód, ktorý sa má používať pri uvedenej inovačnej technológii,
            
         PRIJALA TOTO ROZHODNUTIE:
   Článok 1
   Schválenie
   Funkcia efektívneho generátora 12-voltového motor-generátora, t. j. štartéra-alternátora i-StARS s remeňovým pohonom, ako sa opisuje v žiadosti spoločnosti Valeo Electrical Systems, sa schvaľuje ako inovačná technológia v zmysle článku 12 nariadenia (ES) č. 443/2009.
   Článok 2
   Vymedzenie pojmov
   Na účely tohto rozhodnutia sa pod efektívnym 12-voltovým motor-generátorom rozumie funkcia efektívneho generátora 12-voltového motor-generátora.
   Článok 3
   Žiadosť o certifikáciu úspor CO2
   
   1.   Výrobca môže požiadať o certifikáciu úspor CO2 dosiahnutých pomocou jedného alebo viacerých efektívnych 12-voltových motor-generátorov určených na používanie vo vozidlách kategórie M1 s konvenčným spaľovacím motorom, ak motor-generátor spĺňa tieto podmienky:
   
               a)
            
            
               ak hmotnosť efektívneho 12-voltového motor-generátora nepresahuje hmotnosť štandardného alternátora, teda 7 kg, a účinnosť funkcie generátora určená v súlade s prílohou je minimálne:
               
                           i)
                        
                        
                           73,8 % v prípade vozidiel na benzínový pohon;
                        
                     
                           ii)
                        
                        
                           73,4 % v prípade vozidiel na benzínový pohon s turbodúchadlom;
                        
                     
                           iii)
                        
                        
                           74,2 % v prípade vozidiel na naftový pohon;
                        
                     alebo
            
         
               b)
            
            
               ak hmotnosť 12-voltového motor-generátora presahuje hmotnosť štandardného alternátora špecifikovanú v písmene a), táto dodatočná hmotnosť sa zohľadňuje v súlade so vzorcom 10 stanoveným v prílohe a musí dosiahnuť minimálnu prahovú hodnotu zníženia emisií v 1 g CO2/km špecifikovanú v článku 9 ods. 1 vykonávacieho nariadenia (EÚ) č. 725/2011.
               Dodatočná hmotnosť sa overí a potvrdí v overovacej správe, ktorú je potrebné predložiť schvaľovaciemu úradu spolu so žiadosťou o certifikáciu.
            
         2.   K žiadosti o certifikáciu úspor dosiahnutých pomocou jedného alebo viacerých efektívnych 12-voltových motor-generátorov sa pripája overovacia správa nezávislého a certifikovaného orgánu, ktorou sa osvecuje, že efektívny(-e) 12-voltový(-é) motor-generátor(-y) spĺňa(-jú) podmienky stanovené v odseku 1, a overuje a potvrdzuje hmotnosť 12-voltových motor-generátorov.
   3.   Schvaľovací úrad zamietne žiadosť o certifikáciu, ak zistí, že efektívny(-e) 12-voltový(-é) motor-generátor(-y) nespĺňa(-jú) podmienky stanovené v odseku 1.
   Článok 4
   Certifikácia úspor CO2
   
   1.   Zníženie emisií CO2 prostredníctvom použitia efektívnych 12-voltových motor-generátorov podľa článku 2 ods. 1 sa určuje metódou uvedenou v prílohe.
   2.   Ak výrobca žiada pre jednu verziu vozidla o certifikáciu úspor CO2 dosiahnutých pomocou viac ako jedného efektívneho 12-voltového motor-generátora, schvaľovací úrad určí, ktorý z preskúšaných motor-generátorov zabezpečuje najmenšie úspory CO2, a zaznamená túto najnižšiu hodnotu v príslušnej dokumentácii typového schválenia. Táto hodnota sa uvedie v osvedčení o zhode v súlade s článkom 11 ods. 2 vykonávacieho nariadenia (EÚ) č. 725/2011.
   Článok 5
   Kód ekologickej inovácie
   Pri odkaze na toto rozhodnutie v súlade s článkom 11 ods. 1 vykonávacieho nariadenia (EÚ) č. 725/2011 sa v dokumentácii typového schvaľovania uvedie kód ekologickej inovácie č. 22.
   Článok 6
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 5. mája 2017
      
         
            Za Komisiu
         
         Miguel ARIAS CAÑETE
         
            člen Komisie
         
      
   
   
      (1)  Ú. v. EÚ L 140, 5.6.2009, s. 1.
   
      (2)  Ú. v. EÚ L 194, 26.7.2011, s. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Vykonávacie rozhodnutie Komisie (EÚ) 2016/265 z 25. februára 2016 o schválení motorového generátora MELCO ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 50, 26.2.2016, s. 30).
   
      (5)  Vykonávacie rozhodnutie Komisie 2013/341/EÚ z 27. júna 2013 o schválení alternátora Valeo Efficient Generation ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 179, 29.6.2013, s. 98).
   
      (6)  Vykonávacie rozhodnutie Komisie 2014/465/EÚ zo 16. júla 2014 o schválení účinného alternátora DENSO ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 a o zmene vykonávacieho rozhodnutia Komisie 2013/341/EÚ ( Ú. v. EÚ L 210, 17.7.2014, s. 17).
   
      (7)  Vykonávacie rozhodnutie Komisie (EÚ) 2015/158 z 30. januára 2015 o schválení dvoch vysokoúčinných alternátorov spoločnosti Robert Bosch GmbH ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 26, 31.1.2015, s. 31), [(EÚ) 2015/158 sa vzťahuje na dve žiadosti].
   
      (8)  Vykonávacie rozhodnutie Komisie (EÚ) 2015/295 z 24. februára 2015 o schválení účinného alternátora MELCO GXi ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 53, 25.2.2015, s. 11).
   
      (9)  Vykonávacie rozhodnutie Komisie (EÚ) 2015/2280 zo 7. decembra 2015 o schválení účinného alternátora DENSO ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 322, 8.12.2015, s. 64).
   
      (10)  Vykonávacie rozhodnutie Komisie (EÚ) 2016/588 zo 14. apríla 2016 o schválení technológie používanej v 12-voltových účinných alternátoroch ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 101, 16.4.2016, s. 25).
   
      (11)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
   
      (12)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
   
      PRÍLOHA
      
         METODIKA URČENIA ÚSPOR EMISIÍ CO2 PRI POUŽITÍ EFEKTÍVNEHO 12-VOLTOVÉHO MOTOR-GENERÁTORA VO VOZIDLÁCH KATEGÓRIE M1 S KONVENČNÝM SPAĽOVACÍM MOTOROM
      
      1.   Úvod
      
      Na určenie zníženia emisií CO2, ktoré možno pripísať funkcii generátora 12-voltového motor-generátora, ďalej len ako efektívneho 12-voltového motor-generátora alebo motor-generátora, na použitie vo vozidlách kategórie M1 s konvenčným spaľovacím motorom je potrebné stanoviť:
      
                  1.
               
               
                  skúšobné podmienky;
               
            
                  2.
               
               
                  skúšobné vybavenie;
               
            
                  3.
               
               
                  stanovenie špičkového výstupného výkonu;
               
            
                  4.
               
               
                  výpočet úspor CO2;
               
            
                  5.
               
               
                  výpočet štatistickej odchýlky úspor CO2.
               
            2.   Symboly, parametre a jednotky
      
      
         Symboly využívajúce latinku
      
      
                  
                     
               
               
                  –
               
               
                  Úspory CO2 [g CO2/km]
               
            
                  CO2
                  
               
               
                  –
               
               
                  Oxid uhličitý
               
            
                  CF
               
               
                  –
               
               
                  Konverzný faktor (l/100 km) – (g CO2/km) [g CO2/l] podľa tabuľky 3
               
            
                  h
               
               
                  –
               
               
                  Frekvencia podľa tabuľky 1
               
            
                  I
               
               
                  –
               
               
                  Intenzita prúdu, pri ktorej sa vykonáva meranie [A]
               
            
                  m
               
               
                  –
               
               
                  Počet meraní v jednej vzorke
               
            
                  M
               
               
                  –
               
               
                  Krútiaci moment [Nm]
               
            
                  n
               
               
                  –
               
               
                  Počet otáčok [min– 1] podľa tabuľky 1
               
            
                  P
               
               
                  –
               
               
                  Výkon [W]
               
            
                  
                     
               
               
                  –
               
               
                  Štandardná odchýlka účinnosti motor-generátora [%]
               
            
                  
                     
               
               
                  –
               
               
                  Štandardná odchýlka strednej účinnosti motor-generátora [%]
               
            
                  
                     
               
               
                  –
               
               
                  Štandardná odchýlka celkových úspor CO2 [g CO2/km]
               
            
                  U
               
               
                  –
               
               
                  Skúšobné napätie, pri ktorom sa vykonávajú merania [V]
               
            
                  v
               
               
                  –
               
               
                  Priemerná rýchlosť jazdy podľa nového európskeho jazdného cyklu (NEDC) [km/h]
               
            
                  VPe
                  
               
               
                  –
               
               
                  Spotreba užitočného výkonu [l/kWh] podľa tabuľky 2
               
            
                  
                     
               
               
                  –
               
               
                  Citlivosť vypočítanej úspory CO2 vo vzťahu k účinnosti motor-generátora
               
            
         Symboly využívajúce znaky gréckeho písma
      
      
                  Δ
               
               
                  –
               
               
                  Rozdiel
               
            
                  ηB
                  
               
               
                  –
               
               
                  Účinnosť štandardného alternátora [%]
               
            
                  ηMG
                  
               
               
                  –
               
               
                  Účinnosť motor-generátora [%]
               
            
                  
                     
               
               
                  –
               
               
                  Stredná účinnosť motor-generátora v prevádzkovom bode i [%]
               
            
         Dolné indexy
      
      Index (i) sa vzťahuje na prevádzkový bod.
      Index (j) sa vzťahuje na meranie vzorky.
      
                  MG
               
               
                  –
               
               
                  motor-generátor
               
            
                  m
               
               
                  –
               
               
                  mechanický
               
            
                  RW
               
               
                  –
               
               
                  reálne podmienky
               
            
                  TA
               
               
                  –
               
               
                  podmienky typového schvaľovania
               
            
                  B
               
               
                  –
               
               
                  štandardný
               
            3.   Merania a stanovenie účinnosti
      
      Účinnosť 12-voltového motor-generátora sa určuje v súlade s normou ISO 8854:2012 s výnimkou prvkov uvedených v tomto bode.
      Schvaľovaciemu úradu sa musia predložiť dôkazy, že rozsahy rýchlostí 12-voltového motor-generátora sú konzistentné s rozsahmi stanovenými v tabuľke 1. Merania sa musia vykonať v rôznych prevádzkových bodoch podľa vymedzenia v tabuľke 1. Intenzita prúdu 12-voltového efektívneho motor-generátora sa vymedzuje ako polovica menovitého prúdu vo všetkých prevádzkových bodoch. Pri každej rýchlosti sa napätie a výstupný prúd alternátora musia udržiavať na konštantnej úrovni 14,3 V.
      
         Tabuľka 1
      
      
         Prevádzkové body
      
      
                  Prevádzkový bod
                  i
               
               
                  Čas pôsobenia
                  [s]
               
               
                  Frekvencia rotácie
                  ni[min– 1]
               
               
                  Frekvencia
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Účinnosť v každom prevádzkovom bode sa vypočíta podľa vzorca 1:
      
         Vzorec 1
      
      
         
      Všetky merania účinnosti sa vykonávajú za sebou najmenej päťkrát (5). Musí sa vypočítať priemerná hodnota z meraní v každom prevádzkovom bode ().
      Účinnosť motor-generátora (ηMG) sa vypočíta podľa vzorca 2:
      
         Vzorec 2
      
      
         
      Motor-generátor vedie k úspore mechanickej energie v reálnych podmienkach (ΔPmRW) a v podmienkach typového schvaľovania (ΔPmTA) podľa vymedzenia vo vzorci 3.
      
         Vzorec 3
      
      
         
      Úspora mechanickej energie v reálnych podmienkach (ΔPmRW) sa pritom vypočíta podľa Formula 4 a úspora mechanickej energie v podmienkach typového schvaľovania (ΔPmTA) podľa vzorca 5:
      
         Vzorec 4
      
      
         
      
         Vzorec 5
      
      
         
      kde
      
                  PRW
                  
               
               
                  :
               
               
                  požadovaný výkon v reálnych podmienkach [W], čiže 750 W
               
            
                  PTA
                  
               
               
                  :
               
               
                  požadovaný výkon v podmienkach typového schvaľovania [W], čiže 350 W
               
            
                  ηB
                  
               
               
                  :
               
               
                  účinnosť štandardného alternátora [%], čiže 67 %
               
            4.   Výpočet úspor CO2
         
      
      Úspory CO2 prostredníctvom použitia12-voltového motor-generátora sa počítajú podľa vzorca 6:
      
         Vzorec 6
      
      
         
      kde
      
                  v
               
               
                  :
               
               
                  priemerná rýchlosť jazdy v novom európskom jazdnom cykle (NEDC) [km/h], čiže 33,58 km/h
               
            
                  VPe
                  
               
               
                  :
               
               
                  spotreba užitočného výkonu podľa tabuľky 2
                  
                     Tabuľka 2
                  
                  
                     Spotreba užitočného výkonu
                  
                  
                              Druh motora
                           
                           
                              Spotreba užitočného výkonu (VPe)
                              [l/kWh]
                           
                        
                              Benzín
                           
                           
                              0,264
                           
                        
                              Benzínový s turbodúchadlom
                           
                           
                              0,280
                           
                        
                              Nafta
                           
                           
                              0,220
                           
                        
            
                  KF
               
               
                  :
               
               
                  Konverzný faktor (l/100 km) – (g CO2/km) [g CO2/l] podľa tabuľky 3
                  
                     Tabuľka 3
                  
                  
                     Konverzný faktor paliva
                  
                  
                              Druh paliva
                           
                           
                              Konverzný faktor (l/100 km) – (g CO2/km) (KF)
                              [g CO2/l]
                           
                        
                              Benzín
                           
                           
                              2 330 
                           
                        
                              Nafta
                           
                           
                              2 640 
                           
                        
            5.   Výpočet štatistickej chyby
      
      Štatistické chyby vo výsledkoch skúšobnej metódy spôsobené meraniami je potrebné kvantifikovať. Za každý prevádzkový bod sa štandardná odchýlka vypočíta podľa vzorca 7:
      
         Vzorec 7
      
      
         
      Štandardná odchýlka hodnoty účinnosti 12-voltového motor-generátora () sa vypočíta podľa vzorca 8:
      
         Vzorec 8
      
      
         
      Výsledkom štandardnej odchýlky účinnosti motor-generátora () je chyba v hodnote úspor CO2(). Uvedená chyba sa vypočíta podľa vzorca 9:
      
         Vzorec 9
      
      
         
      6.   Štatistický význam
      
      Pre každý typ, variant a verziu vozidla s namontovaným efektívnym 12-voltovým motor-generátorom je potrebné preukázať, že chyba v hodnote úspory CO2 vypočítaná podľa Formula 9 nie je väčšia než rozdiel medzi celkovou úsporou CO2 a minimálnou prahovou hodnotou úspory emisií špecifikovanou v článku 9 ods. 1 nariadenia (EÚ) č. 725/2011. (Pozri vzorec 10)
      
         Vzorec 10
      
      
         
      kde:
      
                  MT
               
               
                  :
               
               
                  minimálna prahová hodnota [g CO2/km]
               
            
                  
                     
               
               
                  :
               
               
                  celková úspora CO2 [g CO2/km]
               
            
                  
                     
               
               
                  :
               
               
                  štandardná odchýlka celkovej úspory CO2[gCO2/km]
               
            
                  
                     
               
               
                  :
               
               
                  opravný koeficient CO2 v dôsledku kladného hmotnostného rozdielu medzi efektívnym 12-voltovým motor-generátorom a štandardným alternátorom. Na  sa použijú údaje v tabuľke 4.
                  
                     Tabuľka 4
                  
                  
                     Opravný koeficient CO2 v dôsledku dodatočnej hmotnosti
                  
                  
                              Druh paliva
                           
                           
                              Opravný koeficient CO2 v dôsledku kladného hmotnostného rozdielu ()
                              [g CO2/km]
                           
                        
                              Benzín
                           
                           
                              0,0277 · Δm
                           
                        
                              Nafta
                           
                           
                              0,0383 · Δm
                           
                        
            ΔM (v tabuľke 4) je dodatočná hmotnosť spôsobená inštaláciou motor-generátora. Je to kladný rozdiel medzi hmotnosťou efektívneho 12-voltového motor-generátora a hmotnosťou štandardného alternátora. Hmotnosť štandardného alternátora je 7 kg. Dodatočná hmotnosť sa má overiť a potvrdiť v overovacej správe, ktorú je potrebné predložiť schvaľovaciemu úradu spolu so žiadosťou o certifikáciu.
      7.   Efektívny 12-voltový motor-generátor na montáž do vozidiel
      
      Schvaľovací úrad má potvrdiť úsporu CO2 na základe meraní v prípade 12-voltového motor-generátora a štandardného alternátora za použitia skúšobnej metódy uvedenej v tejto prílohe. V prípade, že úspora emisií CO2 je nižšia než prahová hodnota uvedená v článku 9 ods. 1 vykonávacieho nariadenia (EÚ) č. 725/2011, uplatňuje sa článok 11 ods. 2 druhý pododsek uvedeného nariadenia.